section_heading: Produkcija
paragraph_text: Tijekom produkcije epizode "Deus Ex Machina" u kojoj su prvi puta prikazani nigerijski zrakoplov, leš obučen u odoru svećenika s pištoljem i statue Djevice Marije ispunjene heroinom, scenaristi serije Izgubljeni odlučili su da će priča sa zrakoplovom biti jedna od tema flashbackova nekog od likova. Odlučili su se da ta priča bude povezana s jednim od likova preživjelih iz repa aviona koji je pao na otok, a koju će napisati tijekom druge sezone serije. Lik će "u početku biti loš tip koji je prisiljen glumiti svećenika uz objašnjenje kako se to dogodilo te teoriju glumi li taj lik još uvijek da je svećenik".Lindelof, Damon & Cuse, Carlton, (January 17, 2006) "Official Lost Audio Podcast", ABC. Retrieved on March 17, 2011. Budući da su i Eko i Locke po naravi duhovni vođe na otoku - premda Locke ima "obrednu zahvalnost" za moći otoka, a Eko "čistu religijsku vjeru" - scenaristi Carlton Cuse i Damon Lindelof odlučili su napisati ovu epizodu povlačeći paralele s epizodom "Deus Ex Machina" u kojoj su Locke i Boone pronašli zrakoplov."Lost on Location: 'The 23rd Psalm' ". Lost: The Complete Second Season – The Extended Experience, Buena Vista Home Entertainment. Featurette, disc 7. Released on September 5, 2006. Najveća sličnost između epizoda je u tome što Charlie nevoljko pristaje ići s Ekoom, baš kao što je Boone slijedio Lockea tijekom njihovog istraživanja aviona.